Martes y Trece

Martes y Trece esis Hispana humurala trio konsistanta ek Josema Yuste, Millán Salcedo e Fernando Conde, qua divenis famoza en la historio dil humuro en Hispania. La dominacanta traiti di lua humuro esis groteska jokaji pri kustumala vivo e la karikato di famoza personi. La trio unesmafoye aparis en televiziono en 1978, che programo de José María Íñigo, e pro sua suceso li riaparis quarfoye pluse. Fernando Conde livis la grupo en 1984 por teatrale ageskar, ma Josema Yuste y Millán Salcedo duris agar kom Martes y Trece til 1998, kande li reprezentis sua lasta ago en specala programo de TVE, ye l'antehiera nov-yaro, titulizita "Adós" e direktita da José María Fraguas. Fernando Conde kurte aparis en ca lasta ago.

Origini
Millán e Fernando konocis su dum l'armeala servado en Santander, Kantabria, ube li ja montris sua kurta "reprezantaji" a la kompanio. Pose, li konocis Josema en la Escuela de Arte Dramático ("Skolo pri Dramatal Arto") en Madrid, e propozis ad ilu krear humurala grupo.

Difuzado
Danke la televiziono e la specala programi ye la dio ante nov-yaro, li divenis maxim famoza humurala grupo. Per imitado di publika personi li karikaturizis la kustumala ceni di la televiziono e radio uzinta propra stilo. La maxim famoza imitado esis “la empanadilla (torteto) de Móstoles”, karikaturo de telefon-advoko di askoltantino di la radioprogramo "Encarna de Noche", ube per deliranta konversado la programestrino, Encarna Sánchez, iraceskis. Ci esis lia unesma apari en programi dum la vespero ante nov-yaro, en 1985, quankam antee li aparabis en altra programi (Aplauso). En 1988, li prizentis ¡Hola, hola 89!.
Pose li kreis plusa programi por la vespero ante nov-yaro, skribita e direktita da li ipsa, de 1989 til 1997 (ecepte en 1993, kande li remplasesis da Cruz y Raya) : A por uvas (1989), ¡Venga el 91! (1990), El 92 cava con todo (1991), Martes y 13 en directo (1992), ¡Fíjate! (1994), A Belén pastores (1995), Emisión Imposible (1996) y Adós (1997).

Altralatere, li partoprenis en plura filmi: Martes y trece: ni te cases ni te embarques, La loca historia de los 3 mosqueteros, Aquí huele a muerto e ''El robobo de la jojoya".

Extera ligili

“La Empanadilla” Ne oficala pagino di Martes y Trece
Esbosaji da Martes y Trece

Kategorio:Humuristi